**AJUTS PER CURSOS DE FORMACIÓ DEL PROFESSORAT A L’ESTRANGER (ESO / BAT)**

A partir de l’acreditació Erasmus obtinguda el 2021, el nostre centre pot gaudir d’ajuts per la formació del professorat a l’estranger, ja sigui en cursos o en activitats d’aprenentatge per observació. En un principi tenim al voltant de 4 – 6 places anuals per formació fins l’any 2027.

**Descripció dels ajuts**

Els ajuts van destinats a la formació del professorat d’ESO/BAT en aspectes que contribueixin a assolir els objectius de l’acreditació Erasmus del centre. Són:

* Aspectes relacionats amb la sostenibilitat
* Inclusió
* Impuls de les llengües estrangeres
* Noves metodologies
* Noves tecnologies
* Reforç del sentiment europeu

El curs o activitat d’aprenentatge ha de tenir un impacte o retorn en el propi centre.

L’ajut econòmic es divideix en tres apartats, desplaçament, allotjament, manutenció i cost del curs – tot regulat per uns barems publicats per Erasmus+/Sepie.

**Requisits per a la participació – convocatòria 2023-24**

S’ofereixen 4 places de formació del professorat en categories diferents. Les activitats han de tenir lloc abans del 31 d’agost de 2024. Les places corresponen a aquestes categories:

* 2 places per a fer cursos d’una setmana a l’estranger – preferentment en els mesos de juliol o agost
* 1 plaça per a fer aprenentatge per observació (job shadowing) en un centre estranger
* 1 estada d’ensenyament o formació

Per tal que el professorat es pugui presentar a la convocatòria es requereix:

* El professor/a presenti certes garanties d’estabilitat en el centre
* El professor/a haurà de respondre la sol·licitud per participar en la convocatòria corresponent.([Clicar sobre l’enllaç](https://docs.google.com/forms/d/e/1FAIpQLScZgswNf4i8AuX1VJ9l_Y2z0DqOKXzYvHXNt_U6vIY5SBDmAw/viewform?usp=sf_link)) abans del dia 31 de gener
* Es valorarà:
	+ El nivell lingüístic en relació a l’idioma requerit per la convocatòria en qüestió: llengua del país o en darrer cas, de l’anglès (màxim 5 punts).
	+ B1 = 2 punts; B2 = 3 punts; C1 = 4 punts; C2 = 5 punts
	+ Disposar de certificat que reconegui necessitats especials de suport si s’escau: s’afegeix 0,5 punts a la puntuació total.
	+ Una carta de motivació presentada pel professor/a (màxim 5 punts): descripció sobre què s’espera aconseguir mitjançant la seva participació en el projecte de mobilitat en qüestió; descripció sobre com es pensa incorporar els aprenentatges adquirits durant la mobilitat en l’activitat docent del nostre centre.

Les candidatures seran valorades pel coordinador/a de mobilitat internacional, el coodinador/a d’ESO i el/la cap d’estudis en funció dels barems abans exposats. Per tal de poder ser un candidat a fer mobilitat cal haver tret una puntuació mínima en els següents apartats:

•Nivell lingüístic: mínim 2 punts

•Carta motivació: mínim 3 punts

Les places s’assignaran per ordre de puntuació, depenent de la disponibilitat. S’assignaran les places en cada una de les 3 categories per separat. En cas d’empat, en qualsevol de les categories, es valorarà el fet que el candidat/la candidata no hagin participat en mobilitats a nivell europeu de professorat o alumnat en els anys anteriors.

Es publicaran els identificadors dels candidats/es a la pàgina web. Es podran presentar reclamacions a la resolució els 3 dies següents a la seva publicació a través de la següent [instància](https://drive.google.com/file/d/17NLOGLwExQcagfGqHATNNSuWOoNG6UC6/view). Un cop s’hagi descarregat, omplert i signat cal fer arribar al coordinador/a de mobilitat internacional ESO/BAT en persona o escanejant el document omplert i signat i enviant-lo a eso.mobilitat@insantonipous.cat. Finalment, es publicarà la llista definitiva dels candidats/es al tauló d’anuncis i a la pàgina web, indicant la puntuació baremada. Als candidat/es seleccionat/des se’ls enviarà a més a més un correu electrònic.

Les places s’assignaran per ordre de puntuació, depenent de la disponibilitat. Als candidat/es seleccionat/des se’ls enviarà un correu electrònic.

Un cop el professorat hagi estat seleccionat, se li lliurarà el document de compromís de participació. L’haurà d’omplir, signar i entregar al coordinador de mobilitat internacional ESO/BAT en persona o escanejant el document (omplert i signat i enviant-lo a eso.mobilitat@insantonipous.cat).

Recordem que la gestió del desplaçament i l’estada la fa el propi candidat/candidata. La participació en aquesta activitat implica el compromís de difondre’n els resultats presentant una memòria.